কাঁধে চাপতে পারে বাড়তি দায়িত্ব, প্রিয়াঙ্কা গান্ধীকে নিয়ে আশাবাদী কংগ্রেস

ওয়েবডেস্ক: ওয়েনাড়ে (wayanad Mp) বিপুল ভোটে জয়লাভ করে কংগ্রেসকে (Congress) মজবুত করতে প্রিয়াঙ্কার গান্ধীর (Priyanka Gandhi) ভূমিকা অনস্বীকার্য। সংসদ থেকে পদযাত্রায় সব ক্ষেত্রেই তাঁকে সক্রিয় ভূমিকায় দেখা যায়। সম্প্রতি ওয়েনাড়ে ভূমিধসে সব হারানোদের ঋণ মকুব না করা নিয়ে কেন্দ্রের বিরুদ্ধে সোচ্চার হন ওয়েনাড়ের সাংসদ।

রাজনৈতিক মহলের কথায় দেশের নাগরিক প্রিয়াঙ্কার মধ্যে দেশের প্রাক্তন প্রধানমন্ত্রী ইন্দিরা গান্ধীর ছায়া দেখতে পান। দলে প্রিয়াঙ্কার বলিষ্ট আচার আচরণ নিয়ে আশাবাদী কংগ্রেসও। এবার দলে বাড়তি দায়িত্ব চাপতে পারে প্রিয়াঙ্কার কাঁধে। দলের ভিতরে কংগ্রেসের সহ-সভাপতি হিসেবে প্রিয়াঙ্কা গান্ধীর ভূমিকা আরও বাড়ানো হতে পারে, এমনটাই জল্পনা শুরু হয়েছে দলের অভ্যন্তরে।

প্রিয়াঙ্কার সাম্প্রতিক উল্লেখযোগ্য অবদানগুলির মধ্যে একটি হল জেলা সভাপতিদের ক্ষমতায়নের লক্ষ্যে একটি পাইলট প্রকল্পের নীল নকশা, যা গুজরাট থেকে শুরু হবে।

আরও পড়ুন: বেলজিয়াম থেকে গ্রেফতার মেহুল চোকসি

এই পাইলট প্রজেক্টর লক্ষ্য হল দায়িত্ব ও কর্তৃত্ব প্রদানের মাধ্যমে কংগ্রেসকে তৃণমূল স্তর থেকে শক্তিশালী করা। এই প্রজেক্ট গুজরাটে সফল হলে অন্যান্য রাজ্যেও এই প্রকল্প বাস্তবায়ন করা হবে। দলের অভ্যন্তরীণ সূত্রগুলো বলছে যে প্রিয়াঙ্কার আনুষ্ঠানিক ভূমিকা নিয়ে আলোচনার পাশাপাশি, কংগ্রেস সংগঠনের অভ্যন্তরে বৃহত্তর কার্যকরী পরিবর্তনের জন্যও প্রস্তুতি নিচ্ছে।

আসন্ন নির্বাচনী চ্যালেঞ্জের আগে দলের কার্যকারিতা আরও বৃদ্ধির জন্য অভ্যন্তরীণ ব্যবস্থা, দলের পরিকাঠামো, পরিচালনা দক্ষতা উন্নত করার উপর জোর দেওয়া হবে। সূত্রের খবর, প্রিয়াঙ্কার দায়িত্ব নিয়ে চূড়ান্ত সিদ্ধান্ত এখনও হয়নি। তবে গুরুত্বপূর্ণ সাংগঠনিক উদ্যোগ ও কংগ্রেস ভবিষ্যতে কোন দিকে এগোবে তা নিয়ে দলের অভ্যন্তরে চুলচেরা বিশ্লেষণ শুরু হয়েছে।

দেখুন অন্য খবর-